**ZAPISNIK**

s **18. sjednice** Gradskog vijeća Grada Makarske,

održane **23. prosinca 2019.** godine

u gradskoj vijećnici

***(tonski zapisnik sjednice je dostupan na www.makarska.hr)***

Početak u 10 sati.

Tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 17 od 17 vijećnika kao i da je održavanje sjednice pravovaljano.

 **Sjednici nazočni vijećnici:**

1. Marko Raos
2. Marija Lelas
3. Marko Ožić-Bebek
4. Miro Mucić
5. Mario Vranješ
6. Daniela Primorac
7. Neven Vranješ
8. Tonći Bilić
9. Gordana Muhtić
10. Josip Paunović
11. Jagoda Martić
12. Sretan Glavičić
13. Milan Grbavac
14. Hloverka Novak Srzić
15. Ivan Perić
16. Katarina Vidak Čudina
17. Siniša Srzić

 **Ostali nazočni:**

 1. Jure Brkan, gradonačelnik Grada Makarske

 2. Joze Vranješ, zamjenik gradonačelnika Grada Makarske

 3. Lara Rakušić Ivanković, tajnica Gradskog vijeća Grada Makarske

 4. Angela Kuran, pročelnica Upravnog odjela za financije i proračun

 5. Matko Lovreta, pročelnik Upravnog odjela za komunalne djelatnosti

 6. Dražen Kuzmanić, v.d. pročelnika Upravnog odjela za društvene djelatnosti

 7. Ognjen Radić, v.d. pročelnika Upravnog odjela za prostorno uređenje i graditeljstvo

 8. Tonći Vuković, voditelj Odsjeka za provedbu dokumenata prostornog uređenja i

 građenja

 10. Tonći Batinić, viši stručni suradnik u Uredu gradonačelnika

 11. Ivana Pleić, viša stručna suradnica u Uredu gradonačelnika

 13. Predrag Aranđelović, predstavnik srpske nacionalne manjine

**Predstavnici medija:** RMR, *Makarsko primorje* – Jasna Morović, *Makarska kronika* – Dijana Turić, CROPIX – Ivo Ravlić, *Radio Split -* Vedran Ribarević, TV Jadran – Željko Pašalić, *Makarska danas* – Duje Antonini.

Himna „Lijepa naša domovino“

 Predsjednik Gradskog vijeća Marko Ožić-Bebek je na temelju čl. 85. Poslovnika o radu Gradskog vijeća Grada Makarske konstatirao da je sjednici nazočna većina vijećnika.

Na temelju članka 70. Poslovnika o radu Gradskog vijeća Grada Makarske predsjednik Gradskog vijeća Grada Makarske je otvorio sat predviđen za vijećnička pitanja.

**Vijećnik Milan Grbavac** postavlja pitanja:

1. Koliko je umirovljenika na spisku za božićnicu za 2019. godinu?
2. Naslušali smo se da je Dom zdravlja Makarske dobio ultrazvuk, nove aparate, da će radit ovdje ultrazvuk srca i ostale stvari, međutim po sadašnjem u Zagvozdu se čeka 6 mjeseci ultrazvuk srca. Znači faktički za nekoga tko triba pravit ultrazvuk srca svaka 4 mjeseca to je nema šanse. Da li su kupljeni aparati, da li će bit u funkciji i da li će dolazit kardiolozi u makarski Dom zdravlja?
3. Ponovno na moje prvo nekadašnje pitanje bilo za Zagvozd. Obećana je koncesija da će se vozit autobusna linija međutim autobusne linije i dalje nema i dalje se umirovljenici i ljudi bez auta snalaze, mole prijatelje, taksijem idu. Nije ni jednostavno dat 100,00 kuna za taksi bez obzira na naplatu prijevoza 40,00 kuna. Rečeno je da će do Nove godine koncesija biti dobivena. Dokle se stiglo?

**Gradonačelnik Grada Makarske Jure Brkan** odgovara na postavljena pitanja:

1. Pitate me koliko je umirovljenika na popisu za dodjelu božićnica 2019.? Napamet ne znam, odgovorit ću vam napismeno, stvarno nemam tu brojku napamet u glavi.
2. Koliko se čeka na ultrazvuk i šta je sa kardiolozima? Aparatura je tu. Dio te aparature se već koristi, a koliko ja imam informaciju Dom zdravlja Splitsko-dalmatinske županije pregovara sa kardiolozima koji bi dolazili i vršili preglede u Makarskoj, međutim opet ne mogu ulazit u ti koliko će bit liste čekanja i koliko će se tu radit. Gledajte to je hrvatsko zdravstvo, čeka se svugdi, za neke benignije pretrage po godinu dana liste su čekanja postoje i ja u to ne mogu ulaziti. Ja znam da Dom zdravlja radi na tome i imam informacije da kardiolog dolazi u Makarsku i obavlja preglede jednom tjedno ili dva puta tjedno koliko već se dogovori. Ja zasad još ne mogu vam 100 % reći kad će to bit. Ono što mi znamo to je ono što smo i predvidili u Proračunu za 2020. godinu to je onih 500.000,00 kuna za dodatni tim prve pomoći i 350.000,00 kuna za radiologa. To je ono što je definitivno što nama dolazi novo, a čim bude nešto novo po pitanju kardiologa ponovno ćemo ovdje mi zajednički odlučiti, vjerujem jednoglasno donijeti odluku da to uzmemo.
3. Prijevoz za Zagvozd, koncesije. Je u 11 mjesec je država trebala objavit novi pravilnik. Koliko ja znam još nije objavljen, možda griješim, ali do mene nije stigla informacija da je pravilnik objavljen i da možemo krenit dalje u razgovor o koncesiji. To je ono, možda griješim, ali ovo je zadnja informacija da još nije u 11 mjesec objavljeno da se još čeka novi Pravilnik o javnom prijevozu. Tako da ako griješim ispravite me, ja ću odmah stupit u kontakt samo da vidimo šta se događa. Evo to je to, a prijevoz mi isplaćujemo, naknadu po odluci koju smo donijeli, znam često mi dolaze ti virmani na isplatu, to uredno funkcionira, tako da nažalost nismo se još puno makli sa toga mista, čekamo ovo, shvaćajte da Grad ne može raspisati koncesiju za prijevoz u Zagvozd, to bi jednostavno bilo nešto, velik trošak za naš grad.

**Vijećnik Tonći Bilić** postavlja pitanja:

1. Zamolio bih gradonačelniče, ako nam možete kazati u kojoj su fazi natkrivanje potoka iznad Jadranske magistrale s obzirom da su Hrvatske vode zatražile koliko se meni čini 3 lokacijske dozvole i u razgovorima je bilo rečeno da ti potoci mogu poslužiti i kao prometnice?
2. Drugo moje pitanje ću postaviti vama. Radi se o tome da je jedna od glavnih tema društvenih mreža i rasprava status vaših zamjenika. Kao predsjednika Skupštine Vodovoda ću pitati da li vaš zamjenik, gospodin Vranješ, još dok je bio predsjednik Nadzornog odbora podnio zahtjev i primljen na rad u poduzeću Vodovod i u kojem je statusu ako je primljen? A što se tiče gospodina Nemčića također na društvenim mrežama se razvila rasprava da ima određenih problema i da je spriječen u obavljanju svojih obaveza pa bih molio radi javnosti, a i radi korisnika društvenih mreža koji non-stop ta pitanja postavljaju.

**Gradonačelnik Grada Makarske Jure Brkan** odgovara na postavljena pitanja:

1. Što se tiče društvenih mreža i stvari, koje se šire na društvenim mrežama, tu ima svega i svačega. Nažalost, koliko god dobra donesu toliko donesu i zla, jer jednostavno desilo se ono ograničen intelekt i neograničen internet i tu možete pisati svega i svačega bez ikakve odgovornosti u anonimnosti u nekim svojim histerijama, zabludama i ne znam ni ja čemu. I tako normalno tu se gata i nabraja i o meni i o vama i o mojim zamjenicima i o svima tu. Znači ja mislim da smo toga svega svjesni, tako da se ne osjećam ni najmanje dužan niti odgovarati niti na bilo kakvo mišljenje svoje iznositi prema tim nebuloznim temama koje se pišu po društvenim mrežama. Ako je nešto bitno i značajno i dolazi iz provjerenih i potvrđenih izvora, normalno da se na to treba osvrnuti, ne smije se uzet ništa olako, ali na neke anonimne predstavke, anonimne nekih ideja što oni švrljaju, brljaju, tu ima svašta tako da što se toga tiče na to uopće neću obraćat pažnju. Ono što ja mogu reći za moja obadva zamjenika, dogradonačelnika i Nemčića i gospodina Vranješa, znači obojica svjesno i odgovorno rade svoj posao od prvog dana od kada su izabrani na ovu časnu dužnost. Ono što mogu reći za Dražena, a može vam i on to potvrdit, čovjek je imao nekih zdravstvenih problema, više ih nema i sve funkcionira bez problema. Gospodin Vranješ isto odgovorno i svjesno radi svoj dio posla, a ovo što se tiče Vodovoda i prelaska eventualno gospodina Vranješa u Vodovod ja bih pustio rađe njemu nek vam on to kaže sada, a isto tako kasnije možemo i za ovo natkrivanje potoka.

**Zamjenik gradonačelnika Grada Makarske Joze Vranješ** odgovara na postavljena pitanja:

1. Vezano za pitanje natkrivanja potoka Hrvatske vode su zatražile građevinske dozvole za natkrivanje potoka Dičić i Torine kod zgrada POS-a i ishodovale su te građevinske dozvole i uredno prijavile gradilište. Jedan od ta 2 potoka je natkriven, a drugi potok je u fazi, odnosno druga građevinska dozvola za drugi potok je u fazi realizacije. Što se tiče korištenja potoka kao prometnica Vi ako prometni stručnjak bi trebali to znati i pretpostavljam da znate da je konstruktivno, konstrukcijski, natkrivanje potoka kad se potok predviđa za prometnicu to je apsolutno drugačiji zahtjev nego kad se potok natkriva da bi se regulirao njegov tok. Ukoliko pojedini ljudi, odnosno pojedini građani imaju zahtjeve da prelaskom preko potoka osiguravaju pristup do vlastitog zemljišta, ali kolni pristup, znači ovdje pričamo o kolnom pristupu, a ne o pješačkom, onda to mogu uredit sa Hrvatskim vodama koje imaju jasne pravilnike na koji način to dopuštaju. Grad Makarska je kod par projekata tražio od Hrvatskih voda posebne uvjete za izgradnju prometnica koje prelaze preko potoka. Dobio posebne uvjete, izradio glavne projekte po uvjetima i ishodovao građevinske dozvole. To je npr. kod građevinske dozvole za prometnicu prema vrtiću, to je zatraženo, odnosno zatraženi su posebni uvjeti za završetak Ulice petorice Alačevića, to je zatraženo i dobivena lokacijska dozvola i posebni uvjeti za spoj Kipara Meštrovića na D8 isto preko potoka. I to je to, znači tu je stvar jasna što se tiče kolničkog, odnosno kolničkog prilaza preko potoka. Po meni dostupnim podacima, informacijama, Hrvatske vode još rade projekt natkrivanja potoka Proslap u Kotišini i rade projekt natkrivanja potoka kod trećeg mosta i rade projekt podmorskog ispusta kod Vile Nemčić. Znači to je to.
2. Odgovor na drugo pitanje. Pitali ste me moj status u Vodovodu. Društvo Vodovod raspisalo je natječaj za rukovoditelja tehničkog sektora, na taj natječaj sam se prijavio. U Vodovodu je moja prijava, moja biografija, moje radno iskustvo i sve ostalo i Vodovod me izabrao kao najboljeg kandidata. Između ostalog Vodovod je tražio dopunu od ostalih kandidata po Pravilniku koji je donesen za vrijeme bivšeg direktora kojeg ste vi imenovali, gospodina Šimuna Borića, i po tom Pravilniku je proveden natječaj, dakle tu nije bilo nikakvih promjena. Tražila se dopuna prosjek ocjena. Ja sam dostavio, mislim da mi je prosjek bio na Fakultetu elektrotehnike 4,7, bio sam najbolji student generacije 2003./2004., dobitnik Dekanove i Rektorove nagrade, izabran među 40 najboljih studenata u Republici Hrvatskoj za tu godinu. Prije odluke o odabiru kandidata ja sam dao ostavku na mjesto predsjednika Nadzornog odbora Vodovoda tako da nisam bio u funkciji predsjednika Nadzornog odbora Vodovoda za vrijeme donošenja odluke da bi na bilo koji način mogao utjecati na donošenje odluke o odabiru kandidata. Ali kažem natječaj je proveden po Pravilniku kojeg je donio bivši direktor Šimun Borić tako da ne vidim tu nikakvih problema. A još bih se kratko osvrnuo na svoj rad. U ovih dvije godine ishodovao sam 10 građevinskih dozvola, 2 uporabne dozvole, 8 lokacijskih dozvola i 3 su dozvole na čekanju. Gospodin Borić, po meni dostupnim podatcima, Vi ste ishodovali 5 akata za gradnju u cijelom mandatu što bi značilo da bi mene stigli za 2 godine vama bi trebalo 16 godina, tako da mislim da ću uspješno obavljat volontersku funkciju zamjenika gradonačelnika i profesionalno rukovoditelja tehničkog sektora.

**Vijećnik Tonći Bilić** komentira odgovore:

1. Što se tiče odgovora vezano za natkrivanje potoka drago mi je da je rečeno da je zatraženo od Hrvatskih voda, međutim jedno je zatražiti, a drugo je realizirati projekt. Prema tome očito je da je negdje zaškripalo, negdje je stalo kod tih projekata jer kad se već zamjenik hvali svojim dobivenim građevinskim dozvolama onda bi trebalo kazat da je akt o gradnji jednak građevinskoj dozvoli samo što se onda malo drugačije zvao i samo što je drugačiji postupak bio ranije. Ali koliko možemo primijetiti te građevinske dozvole koje su realizirane, svaka čast na uporabnim dozvolama koje su dobivene, a projekti započeti prije gospodina Vranješa.
2. U svakom slučaju ja mu želim puno uspjeha i sreće na mjestu tehničkog direktora, ali isto tako drago mi je da se radilo po važećim pravilnicima. Međutim neke stvari, a odnose se na prosjek ocjena itd., to je trebalo stajat u natječaju, a ne naknadno tražit mišljenje.

**Vijećnik Sretan Glavičić** postavlja pitanja:

1. Prema izvatku iz sudskog registra tvrtka Concerno d.o.o. je u vlasništvu gospodina Vuletića i to Tonija, on je ujedno i vlasnik turističke agencije Key. Zanima nas i javnost zanima kako je izabrana ova tvrtka za suradnju sa Turističkom zajednicom i za voditelja poslovanja te tko je uložio novac u Božićnu kuću, tko financira dolazak glazbenih gostiju te tko ostvaruje prihode od prodaje pića? Također javnost zanima jesu li Tonći Vuletić, vlasnik Concerno i Ivica Vuletić koji je također spominjan kao predstavnik te tvrtke koji je ujedno i član Turističkog vijeća u istoj rodbinskoj vezi?
2. Odnosi se na sistematizaciju radnih mjesta koju ste potiho objavili u Glasniku 24/19 gdje ste predvidjeli 3 nova radna mjesta, viši stručni suradnik za realizaciju programa i projekata odjela, pa onda viši stručni suradnik za nadzor nad poslovima održavanja komunalne infrastrukture, pa onda stručni suradnik za zaštitu okoliša i gospodarenje otpadom. Za mjesto viši stručni suradnik za nadzor nad poslovima održavanja komunalne infrastrukture već se spominje i konkretni kandidat iz HDZ mladeži, no znamo da ćete provesti natječaj isto kao što je bio i u Vodovodu proveden pa ćemo sačekati rezultate. Možda nas sve skupa iznenadite. No zanima nas zašto uopće predviđate 4 nova radna mjesta u Gradskoj upravi ako znamo da ste tokom ovog ljeta još tražili savjetnika u kulturi. Očito da ćete u Novu godinu ući sa 4 nova zaposlenika. Koliko će to financijski povećati troškove rada Gradske uprave?
3. Uvijek između sjednica Gradskog vijeća u našem gradu nikne neki novi betonski objekt. Najnoviji je onaj spojen uz Merces, odnosno uz ugostiteljski objekt Romanu. Izbetonirana je bašta, postavljeni su betonski stupovi, sve će se zatvorit staklenim stijenkama, bar tako izgleda. Već je gotovo, bravo. Zemljište za koje je upitno je li privatno ili je javna površina, sada je privatna, to je sigurno. Gospodin Brkić je vlasnik i poslovnog prostora. Izdana je građevinska dozvola tvrtki Odluka d.o.o. Prema podatcima iz medija osim nadogradnje u prizemlju niknit će još jedan kat. Javnost i građane ovog grada interesira kako je moguće dobiti dozvolu za proširenje zgrade Mercesa? Tko je izdao građevinsku dozvolu? A da ne bismo čekali 3 mjeseca na odgovor ja bih vas zamolio da za prve pauze da nam dostavite iz vašega ureda tu informaciju i tu građevinsku dozvolu. Još nas zanima hoćete li sada preostali dio platoa dati u najam pa će štekat Romane dosezati sve do velebnog izdanja budućeg prezentacijskog centra Turističke zajednice u kojem će se po riječima djelatnika iz Turističke zajednice također prodavati kolače, a ja vjerujem i nadam se da će to bit iz iste kuhinje.

**Gradonačelnik Grada Makarske Jure Brkan** odgovara na postavljena pitanja:

1. Vezano za tvrtku Concerno i ugovore koje ima sa Turističkom zajednicom vezano za Božićni grad. Nisam direktor Turističke zajednice, nisam zaposlenik Turističke zajednice trenutačno, tako da o ovim stvarima vam ja iz prve ruke ne mogu ništa reći. Kao predsjednik Turističke zajednice, tj. predsjednik Turističkog vijeća, mogu reći da o ovim stvarima to što vi pitate nismo raspravljali na Turističkom vijeću konkretnije o ovim momentima, ali zato ću vam dati sve odgovore napismeno jer ću zatražiti ista pitanja od direktorice Turističke zajednice i tako vam ih u istoj formi proslijedit. To je što se tiče prvoga.
2. Vezano za sistematizaciju radnih mjesta i predviđanja u sistematizaciji 3 nova radna mjesta. Kao što ste i sami rekli, spomenuli ste da smo u kulturi tražili čovika i neslavno nam je propao taj natječaj i ovu sezonu smo na jedva završili u Uredu društvenih djelatnosti, jednostavno smo vidili da nam ta pozicija treba. Sada smo predvidili to riješiti, to mjesto riješiti u sistematizaciji, raspisati natječaj i naći najboljega mogućega kandidata. Ista stvar se odnosi i na druga 2 mjesta. Govorimo o mjestu jednoga vezano za, ja ovako da pojednostavim, ono ima *fency* ime, ali u biti radi se o čovjeku koji je zadužen za komunalne djelatnosti Grada, u biti konkretno za gradske poslove di Grad nešto gradi. Ako ćemo skratit priču ono što radi Frane Šantrić sada koji se bliži kraju, svojoj mirovini, triba netko i naslijedit. Isto tako vezano je i za treće ekologiju, vidimo da je česta tema, da usko sada surađujemo i sa Makarskim komunalcem i oko podjele novih spremnika, izgradnje reciklažnog dvorišta i općenito tematikom gospodarenja otpadom u budućnosti, to je preozbiljna stvar da bi Grad to tek olako prepustio bilo kome drugome i jednostavno predviđamo i za to radno mjesto jednu stručnu osobu spremnu i školovanu da to radi. Sve u svoje vrijeme kad nam zaživi ovo tako će biti i raspisivani natječaji, sve u skladu sa zakonom i uvjeravam vas da će Grad izabrati najbolje moguće kandidate. To je što se tiče sistematizacije.
3. Što se tiče građevinske dozvole ja je izda nisam, vi to znate. Gradonačelnik ne izdaje građevne dozvole niti ih može opovrgnit, to zna i gospodin Bilić on je pokuša opvrgnit pa nije moga srušit. Ako je građevinska dozvola izdata i ako sumnjate da bilo šta nije po zakonu, imaju tamo tko to treba rušit i kako već ide. Ja ne znam tko je izda i na čije ime glasi. Što se mene tiče vidim da je objekat završen i osobno nemam ništa protiv onoga. A što se tiče daljnje površine, u biti korištenja javno-prometne površine kao što dajemo svim štekatima u gradu po njihovom zahtjevu i izmjeri tako ćemo nastavit davat i dalje. Ja mogu sad ić tražit vama građevinsku dozvolu, ali vjerujte mi da neću to sad radit i tražit gore u odjelu na koga je, na koje ime, da li to ide kontra GDPR-a, ja ću vas zamolit, vama će službe dostavit na vaš zahtjev kao svakome vijećniku u svako doba dana, uvik, ali nemojte me sada da ja idem gori po odjelima Vama tražit građevinsku dozvolu.

**Vijećnik Sretan Glavičić** komentira odgovore:

1. Na moje prvo pitanje koje se odnosi na Božićnu kućicu, Vi ste me iznenadili sa Vašim odgovorom, kažete da nemate informacija. Mislim da je to onda žalosno da vi kao gradonačelnik, predsjednik Turističkoga vijeća nemate informaciju što se dešava na tako značajnoj lokaciji u gradu sa tako značajnim programom i investicijama koje se tamo dešavaju. Mislim da to pod hitno morate dovest u red. Pitao sam Vas ono što sam pitao i Vi ste mi rekli da nemate informaciju pa bih Vas molio da zatražite informaciju da nam dostavite to ako ne možete sigurno danas, ali onda u pisanom obliku.
2. Što se tiče zapošljavanja to je ok, ljude treba zaposlit, međutim ovdje iz ovoga se ne vidi da se gospodin Šantrić koji odlazi u penziju da njemu nadomještavate radnika na njegovo radno mjesto jer njegovo radno mjesto niste ukinuli u sistematizaciji. Prema tome imamo znači 4 nova radna mjesta, tri plus Šantrić koji ostaje, to je četvrti. Ok.
3. I na kraju oko ove izdate građevinske. Što se tiče informacije koju smo zatražili i zamolbu da nam dostavite papire oko izdate građevinske dozvole i svega onoga što se tamo dešava mogli ste Vi ako vidite da se ugrožava javni interes ovoga grada zatražit inspekcijski nadzor i provjeriti da li je to sve u redu. Međutim očito da niste to napravili jer ste sad sami izjavili da imate Vi što se Vas tiče da je to sasvim ok i za mene je to sasvim dosta.

**Predsjednik Gradskog vijeća Grada Makarske Marko Ožić-Bebek** odgovara na komentar:

1. Evo hvala na pitanju, dobili ste odgovor da će bit pismeno, ali imamo priliku tu direktoricu Turističke zajednice pitat odmah, ali vi ste se dosad protivili tome da ona odgovori. Sada se izjasnite da li želite da vam direktorica odmah odgovori ili tražite pismeni odgovor?

**Vijećnik Sretan Glavičić** komentira odgovor:

1. Jesam li ja postavio pitanje? Ja bih vas molio da meni gradonačelnik kao predsjednik Turističke zajednice kad dobije sva saznanja i informacije, da nama i javnosti to da, nama pismeno, a mi ćemo informirat javnost.

**Predsjednik Gradskog vijeća Grada Makarske Marko Ožić-Bebek** odgovara na komentar:

1. Evo imali ste priliku čuti uživo. Ne želite. Dobit ćete pismeno.

**Vijećnica Gordana Muhtić** postavlja pitanja:

Ja bih prije pitanja samo upozorila da nismo danas dobili pisano odgovore na pitanja sa prošle sjednice, a to je između ostalog jedno pitanje je bilo o rezultatima akcije „Skupi, složi i savjesno odloži“ i prikupljenom otpadu u mobilnom reciklažnom dvorištu, to je bilo jedno pitanje. Također je bilo obećano da ćemo dobiti na uvid i ugovore između Grada Makarske i gospodina Ravlića vezano za korištenje zemljišta u Ulici Marka Marulića i u Velikom Brdu, na dvije lokacije gdje je. To ste obećali, to je na zapisniku i vidljivo tako da je eto to dvoje propušteno. Također žao nam je što nismo na stolu danas dobili i pismo od odgajateljica koje su one uputile Gradu Makarskoj, a koje je trebalo biti proslijeđeno Gradskom vijeću. Mi smo ga dobili na mail pa smo zato upoznati sa njegovim sadržajem. Ja se nadam da su svi ostali vijećnici također ga primili.

1. Prvo jedno pitanje koje vas neće osobito iznenadit jer voljela, vi možete duže ne ispunit svoja obećanja nego što ja mogu postavljat pitanja, ali činjenica je da Pravilnik o izgledu stare gradske jezgre još nismo dobili iako smo 1. 5. dobili određeni prijedlog kojeg ste obećavali da ćemo na svakoj sljedećoj sjednici vidit na Gradskom vijeću. Nije donesena Strategija izjednačavanja mogućnosti osoba s invaliditetom na razini Grada Makarska čime se ujedno i krši zakon jer Nacionalna strategija predviđa da jedinice lokalne samouprave donesu. Činjenica da ćemo, a to ćemo kasnije vidjeti u proračunu Grada Makarske, predviđate ponovno sredstva za tehničku dokumentaciju izgradnje Kuće Sunca, a to je u prošlome proračunu također bilo predviđeno, dakle evo u godinu dana ni to nije izrađeno. Čitav niz drugih projekata nije završen, to ćemo naknadno, ali evo ja ponavljam ova dva akta koja smatram da su iznimno važna, a o Strategiji razvoja grada Makarske ne moram posebno ni govoriti. To je to. Izgleda da nećemo dočekati ni u ovom mandatu, a tko zna ako dobijete još jedan, to je upitno, ali ako dobijete nećemo ni u tome, ali dobro.
2. Drugo pitanje ja ću se isto vratiti na sistematizaciju radnih mjesta. Moram vas gradonačelniče, kratko samo ispraviti savjetnik za kulturu niste popunili znači to mjesto vam ostaje, a sad dobivate još jednoga u Odjelu za društvene djelatnosti, znači višeg stručnog suradnika za realizaciju programa i projekata Odjela. Ja ću samo kratko citirati što piše u opisu poslova, piše: „vodi upravni i neupravni postupak, rješava o upravnim stvarima, prati zakonske propise, priprema i izrađuje nacrte, programske, općih i drugih akata iz područja kulture i tehničke kulture te priprema i nadzire programe i provođenja manifestacija iz djelokruga odjela“. Dakle logika bi bila da na to radno mjesto ste predvidjeli pravnika ili barem osobu iz kulture obzirom da je riječ o društvenoj djelatnosti i području kulture. No na opće iznenađenje, evo zadnji put na konferenciji za novinare na opće iznenađenje novinara Vi ste na to radno mjesto predvidjeli osobu ekonomske struke. Ne znam da li je to greška, ako je to greška, a evo vjerovat ću Vam da je, ja bih voljela da to ispravite. Slično se dogodilo i na radnom mjestu stručnog suradnika za zaštitu okoliša i gospodarenje otpadom gdje ste samo predvidjeli da osoba mora biti sveučilišni prvostupnik ili stručni prvostupnik, tu pak niste rekli ništa o tome kakvo njegovo stručno zvanje treba biti. A s obzirom da je riječ o zaista specifičnom području zaštita okoliša koje zahtjeva osobito veliko poznavanje područja iz zaštite ekologije, zaštite prirode, flore i faune, dakle određeni spektar zanimanja odgovara tom radnom mjestu, predlažem da i to ispravite u sistematizaciji. Mislim da ovo dvije evo sad kad ste upozoreni evo ovako javno ako ispravite vjerovat ću da je greška, a ako ne ispravite onda će očito biti da je namjerno ovako određen opis radnog mjesta.
3. Vezano uz ovo što sam ranije spomenula, naime odgajateljice ustanove *Biokovsko zvonce* su se obratile svim vijećnicima po mom saznanju, činjenice o tomu možemo pratiti i u medijima, a činjenica da je sve kulminiralo odnosno javnost je više ostala upoznata kada je 49 od 53 odgajateljica ustanove odbila sudjelovati u programu Božićnoga grada i svoje predstave organiziralo po ustanovama. Razlog za to je činjenica da vi gradonačelniče vrlo ste dugo vremena odbijali primiti predstavnike Upravnog vijeća i Radničkog vijeća, po mojim saznanjima jedan razgovor ste imali sa ravnateljicom koliko sam shvatila, ali nažalost u ovom slučaju ni s ravnateljicom, u ovom slučaju, nemate veću komunikaciju, a činjenica da je i u Glasniku Grada Makarske vidljivo da ste smijenili predsjednika Upravnog vijeća gospodina Stipana Stanića. Mene zanima zašto odbijate razgovarati sa predstavnicima radnika? Zašto ih ne želite primiti jer po našim saznanjima ste vi njima još u rujnu obećavali značajno povećanje sredstava u proračunu. Naime njihov zahtjev je usmjeren da se poveća osnovica, znači da se njihova osnovica u određenom dijelu izjednači sa zaposlenicima drugima iz Gradske uprave obzirom da su one žene, u pravilu su sve žene visoke stručne spreme koje provode i 10 sati dnevno sa našom djecom, mogu biti i više stručne spreme, ali činjenica je da se zaista trude sve one u ustanovi i da ta ustanova je zapravo još ono mjesto gdje zapravo naša djeca stječu prva odgojno-obrazovna zvanja. Pa to što je vaš stav da je to kod kuće to jest dijelom kod kuće, ali činjenica je da ste vi i to sufinancirali sa 2.000.000,00 kuna to čuvanje po kućama umjesto da ste taj novac od starta uložili u gradnju novog objekta jer se pokazalo da i demografska mjera je, a to pokazuje primjer i Francuske i Švedske i drugih skandinavskih zemalja, dakle najbolja demografska mjera je osiguravanje vrtića i ustanova odnosno potpornih sustava, a ne zatvaranje djece u obiteljska ognjišta.

**Gradonačelnik Grada Makarske Jure Brkan** odgovara na postavljena pitanja:

Žao mi je što zatvaram djecu u obiteljska ognjišta, to mi je stvarno žao. Ne znam na koliko da sam ih robije bio osudio.

1. Pravilnik stara gradska jezgra, izjednačavanje osoba s invaliditetom, svaka čast i pravilniku i svim tim papirnatim formama, ali upoznali ste me dosad ne patim toliko od forme i ako nešto radim dajem prioritete onome što mi je bitno. Ako govorimo o Pravilniku o izgledu stare gradske jezgre meni je bitnije da je stara gradska jezgra čista i uredna i da ima tko to očistiti i počistiti i uredit i da to liči, a Pravilnik kad dođe, dođe na red. Isto mi je bitno za izjednačavanje osoba s invaliditetom da osobe s invaliditetom imaju i pristup i dostupnost gradskih ustanova i asistente u školama i sve te neke stvari, puno mi je to bitnije nego da dobijem papirnati pravilnik. I sve te dokumente koje vi nazivate strateškim kao eto propašće grad ako nemamo to na papiru, ja vam mogu reći da grad neće propast nego grad se ovaj naš širi, razvija i svaki dan je sve bolji i bolji imali mi te papire ili ne imali. A isto tako vjerujem da ćemo i njih donijeti kad se za to steknu uvjeti a isto tako kada mi to odjednom bude bitniji pravilnik nego ono što radimo na terenu i u infrastrukturi. Tako da Vi možete ovo pitanje postavljati koliko god hoćete puta, kada budu dokumenti gotovi, mi ćemo ih dobiti ovdje na usvajanje i o njima ćemo raspravljati. Isto tako stvarno, zaboravio sam se ispričati za ovo što ste postavili pitanje da niste dobili odgovor napismeno, ja sam sad provjerio, stvarno niste, ja se duboko ispričavam i gledat ću da se to ispravi.
2. Sistematizacija. Nisam je ja pisa. Znači definitivno čovik mi ide u mirovinu moram imat spremnu zamjenu za njega. U kulturi mi fali čovik to znate i vi sami jer djelatnica radi na skraćeno vrime od 4 sata, ja moram i tu imat jednoga čovika da mogu izganjat i sezonu i *Makarsko kulturno ljeto* i sve ostalo, to vi sve znate pa Bože moj imate ovdje u Gradskoj upravi svoje ljude. I znate sve i da tu nema štele i ovoga i onoga nego idemo nekako zatvorit to i u svakom momentu pazimo na gradski proračun i sve sistematizacije će koje predviđamo radna mista i svi ljudi koji budu zaposleni na ta radna mista će proći zakonske norme i sve će biti čisto po zakonu i uzet ćemo najbolje moguće kandidate. Govorimo o ekologiji i ovome pa nismo ni mi sami točno sada uglavili šta bi nama trebalo za to jer ne znamo sami kako će ovo sve krenit i triba nam čovik znači širokog spektra djelovanja zato nismo ni precizirali, e trebamo sad diplomiranog ekologa. Što će mi diplomirani ekolog ako nema pojma o ničemu, više cijenim tu radno iskustvo i ne znam ni ja šta. Nisam, kažem nisam pisao sistematizaciju, ekonomista na burzi rada ima koliko hoću, a to je jedno dosta benigno misto kao što sam već dosad objašnjava i kad smo zadnji put o tome pričali o radnom mistu, da ne ponovim onda sam nešto nesretno izjavio. Tako da gledamo da imamo širinu i da možemo izabrat najboljeg mogućeg kandidata.
3. Po meni najbitnije pitanje vezano za odgajateljice i odnos mene kao osnivača i odgajateljica u Dječjem vrtiću „Biokovsko zvonce“. Gledajte vi kažete ja sam obeća, nisam obećava ništa pa vi me znate da ne obećavam napamet, to i vi možete potvrdit. Mi smo imali sastanak sa Upravnim vijećem dječjeg vrtića, ja i kolegica Marina Andačić Krivić s jedne strane recimo tako, s druge strane Upravno vijeće i ravnateljica, gdje su oni već tada iznijeli svoj stav, meni se čini da je u rujnu to bilo, gdje su tražili povećanje osnovice za 30 % ili ako ništa da Grad preuzme onaj dio kojim oni se financiraju iz vlastitih sredstava i to sve da za plaće. Govorimo o plus 2.500.000,00 kuna. Znači niti jedan odgovaram gradonačelnik to ne može paušalno ni obećat ni potvrdit. Uostalom iste zahtjeve su imali i prema vašem gradonačelniku Tonću Biliću pa im nije ni on to dao. I tako dajemo ne da bi mi njih oštetili ili ne znam ni ja šta, dapače to je odgovoran posao i kao što ste rekli radu sa našom djecom i normalno da mi je bitno da i onaj tko mi čuva moje dijete i tko ga odgaja u dječjem vrtiću da bude zadovoljan svojim radnim uvjetima. Mi smo im uredili prostore, mi smo im uredili sanitarne čvorove, znači u dječji vrtić pogledajte po izvršenju proračuna koliko se uložilo tijekom godina i vi ste to radili i nastavili. Ali ja paušalno da nekom obećam povećanje od 30 % ili bilo kakvo to vi znate dobro da ja nisam nikad napravio. Dječji vrtić „Biokovsko zvonce“ ima svoju strukturu, ima Upravno vijeće i predsjednika Upravnog vijeća, ima i ravnateljicu i to se nije mijenjalo u odnosu kad je bio i vaš mandat. Ja sad ako imam šta usuglašavat usuglašavaju gradske službe sa njihovim tijelima. Ja pričam sa ravnateljicom normalno, sastanke smo imali, odradili smo sastanke, a s druge strane naše računovodstvo je uskladilo bilo financijski prijedlog Proračuna za 2020. godinu. Znači usklađeno je računovodstvo njihovo sa gradskim i onda u momentu kad to dolazi na Upravno vijeće, kada čovjek kojega je Grad imenovao u Upravno vijeće i koji je izabran ispred Grada za predsjednika Upravnog vijeća odbaci to i kaže to mi ne prihvaćamo pa normalno da ćemo ga smijenit jer je to neodgovorno ponašanje. Još neki šalje dopis Gradu kao ultimativno dajte nam 30 % povećanje, to je neozbiljno. Mi gledamo da pomognemo ljudima i da podignemo plaće koliko možemo. Mi smo tražili nakon toga analizu svih njihovih plaća. Kao što sam rekao već ranije za medije možemo mi podignit osnovice da uskladimo da gradskim, ali onda ćemo smanjivati koeficijente i usklađivat sa gradskim. E tu je pitanje šta bi se onda desilo. Ono što smo mogli za ovu godinu podignit to imate u Prijedlogu proračuna za 2020. godinu i tu se nastavlja niz povećanja iznosa za plaće koji Grad daje direktno iz proračuna, a napominjem oni imaju i svojih vlastitih sredstava izvan za plaće, i di dižemo sa 6.500.000,00 kuna na 7.000.000,00 kuna i pratimo ih i trudimo se da ljudima pomognemo koliko možemo. Ali ja vas uvjeravam nitko neće zapostavit ni dječji vrtić, to je naš dječji vrtić, nitko neće zapostavit ni zaposlenike toga dječjeg vrtića bile one odgojiteljice ili ovo ostalo osoblje, ali jednostavno imamo koliko imamo i prema tome možemo i podijelit. Da mi imamo Bog da više mi bi dali više, međutim kao što ste sami rekli iduće godine mi počinjemo gradnju i završavamo gradnju dječjeg vrtića. Normalno da će po završetku i opremanju dječjeg vrtića predvidit i nova radna mjesta. E kako ja onda mogu paušalno njima dignit sada zato jer tribamo vidit gdje će sve te sada, kada meni dječji vrtić kaže za toliko i toliko mi imamo ili nemamo zaposlenih e onda ću ja u to vjerovat. Kod vas se dešavalo da ste prvo zapošljavali, a onda ste gradili dječje vrtiće, ja ću obrnuto. Što se mene tiče kad bude sagrađen vrtić onda ćemo vidit da li će im trebat još djelatnika ili ne. Ali ja paušalno nekome obećat podignit plaće da ne znam u što ulazim i da li ću imat za isplatu to je meni neozbiljno. I svaka čast svakome, ali jednostavno mogao bih ja onda i ovdje po općini dizat plaće ne znam ni ja u nebesa koliko oni traže, šta kad nema para. Imam koliko imam i kad bude kad se steknu uvjeti, onda ćemo povećat plaće.

**Vijećnica Gordana Muhtić** komentira odgovore:

1. Pravilnik o izgledu stare gradske jezgre ne podrazumijeva čišćenje kamena i uklanjanje otpada koje ostaje poslije različitih manifestacija, već uključuje jedno opsežno zapravo estetsko i kulturno prilagođavanje sadašnjeg prostora dakle uvjetima života. Činjenica je da naš grad vrvi plastenicima, vrvi stolicama koje ostaju poslije događanja, vrvi zapravo općim kaosom i neredom i zapravo Pravilnik o izgledu stare gradske jezgre upravo je trebao postići da se naša jezgra valorizira na onaj način koji zaslužuje. Dakle to nema veze sa stupnjom čišćenja i o tome hoće li neki pometač pokupiti opuške i otpatke.
2. Što se tiče odgajateljica mislim da je očito krenulo se od samog starta pogrešno. Naime koliko sam bar ja stekla dojam odgajateljice nisu imale ultimativne zahtjeve nego su prije svega zahtijevale razgovore da bi se upravo vidjelo što se može postići. Vjerujem da bi se možda mogao postići određeni kompromis. Vi sad kažete da treba vam skoro 2.000.000,00 kuna za te njihove zahtjeve u punom opsegu međutim činjenica je da ste ovu mjeru koju ste usvojili prije godinu i pol dana onako ne želeći slušati nikakve argumente protiv toga ni da bez kriterija zapravo nesvjesno sebe doveli da morate osigurati više od 2.000.000,00 kuna za podijelit. Što se tiče zapošljavanja novih odgajatelja ja znam da smo sada dijelom onim projektom koji su dobivena sredstva one i zaposlene, međutim otvaranjem novog dječjeg vrtića koji eto sad vi predviđate da će koštati 15.000.000,00 kuna, ali o tome ćemo za vrijeme proračuna, postavlja se pitanje zašto mislite da će biti potrebna nova zaposlenja, dakle je li to znači da uz taj novi objekt predviđate ostavljanje otvorenih svih ovih malih objekata. Meni bi bila logika obzirom da je poznato da svake godine ostane neupisano nekih 10 do 15 djece da neće biti potrebe za upisom, za tolikim novim prostorom nego zapravo izgradnjom jednog objekta će ta djeca, njih je otprilike godišnje između 500 i 550, ajmo tako godine se variraju ovisno o demografiji, činjenica da u tom obimu će zapravo dva vrtića biti primarna onda će pojedini ostati samo kao potreba recimo tipa vrtića Velikog Brda koji je izoliran i odvojen i zapravo je dio grada u kojemu je takva ustanova potrebna. Dakle čak i taj vaš argument da će biti potrebna nova zapošljavanja po meni ne stoji, a činjenica je da ste 2.000.000,00 kuna neplanirano morali dati za mjeru pa onda mislim da je bilo bolje da ste planirali 2.000.000,00 kuna nego ovako što vam se dogodilo u 2019., nadamo se da u 2020. toga neće bit.

**Vijećnica Jagoda Martić** postavlja pitanja:

1. Prvo pitanje ono što nas pitaju stanovnici Velikog Brda koje zanima kada će se nastaviti radovi na uređenju groblja u Velikom Brdu?
2. Drugo pitanje je iz sfere komunalne problematike i infrastrukture. Zanima me zbog čega nisu uklonjena sva oštećenja nastala u Ulici kipara Meštrovića, odnosno da budem do kraja precizna tu mislim na oštećenja koja su nastala na križanju te ulice sa Ulicom Ante Starčevića. Dva oštećenja ste zakrpali, međutim to već ponovno puca, oštećenje ispred ljekarne Ljubić niste nikad ni uklonili. Također u Ulici kipara Meštrovića nikad nije dovršena obnova nogostupa već se dio iznad, znači tamo gdje imamo ono skretanje za Ulicu molizanskih Hrvata još uvijek je u prilično lošem da ne kažemo katastrofalnom stanju. Znači moje pitanje glasi kada će Ulica kipara Meštrovića biti kompletno uređena i sanirana sva oštećenja?
3. Treće pitanje je vezano nekako za kulturu, odnosno kulturna događanja u našem gradu i tu sad prvenstveno mislim na program da tako kažem radnog naziva *Kulturna zima*. Vidimo u Proračunu za 2020. da se za tu stavku planira utrošiti 150.000,00 kuna. Isti takav iznos je bio planiran i za ovu godinu, e sad mene zanima što se planira organizirati u sklopu programa koji zaista lijepo zvuči kad se kaže *Kulturna zima* ili se ta stavka tako iz godine u godinu prepisuje, a da iza toga zapravo ne stoje određeni programi i sadržaji koji bi našim sugrađanima mogli uljepšati ove zimske dane kada prođu sva ova događanja oko Božića i Nove godine. I kada smo već kod kulturnih događanja nedavno je, mislim možda prije nekih 7 do 10 dana, na službenim stranicama Grada Makarske bila najava monodrame „Jesmo li izdali prošlost“ koju je po tekstovima Tihomira Dujmovića pripremio i izvodio Tomislav Martić. Za očekivati je s obzirom da se to nalazi tamo najava na službenim stranicama Grada da je onda grad i organizator ovoga događanja, međutim na portalima je u najavi ove monodrame rečeno da je ona upriličena makarskoj publici u organizaciji Gradske organizacije HDZ-a. Sada mene zanima tko je onda snosio troškove, da li Grad koji nije bio organizator ili Gradska organizacija HDZ-a koja je bila organizator?

**Gradonačelnik Grada Makarske Jure Brkan** odgovara na postavljena pitanja:

1. Program *Kulturne zime*, Odjel za društvene djelatnosti osmišljava, kreira, pravi raspored, pravi proračun, ja na kraju potpisujem račune. Tako da šta je sve po rasporedu za iduću godinu, ne znam ni za ovu iskreno vam kažem šta je po rasporedu *Kulturne* *zime*, a kamoli šta će bit za iduću godinu dana. Uvik evo svaka kulturna događanja bude i prilična posjećenost, bilo da se radi o promociji knjiga do koncerata ili nečega, nekako se to i spoji sa Božićnim gradom i ovim kasnije događanjima, ali stvarno iskreno vam ja nemam pojma koliko je tu događanja i čega. Znači one rade svoj posao, ja gledam da sve prođe u redu i to je u redu. Evo što se tiče ovoga Dujmovića i njegove monodrame Gradski odbor HDZ-a Makarska je to platio, ja sam potpisa, predsjednik sam Gradskog odbora. Mi smo potpisali, mi smo organizirali i zamolili smo Grad Makarsku ako može da objavi na svojim web stranicama kao nešto novo. Oni su to prihvatili, nije nikakav sukob interesa, nije ništa. Ako nas i vi pitate da oglasimo nešto vaše rado ćemo napraviti, ali HDZ je to sve platio odvojeno mimo Grada i sve.
2. Što se tiče križanja Kipara Meštrovića i Ante Starčevića i inače svega toga. Mi kroz Ulicu kipara Meštrovića s jedne strane imamo potok sa istočne strane natkriven, sa lijeve strane imamo kanalizaciju nesretnu, međutim imamo situaciju da problem izvire u Ulici molizanskih Hrvata, stvara se poplava na jednome dijelu puno je oborinske kanalizacije spojeno u običnu kanalizaciju i dole malo prije križanja izbija šahta, asfalt se podlokava, svašta tu imamo problema. Jedino pravo i trajno rješenje je ovo što smo predvidili za iduću godinu, kao što ste vidili u Proračunu za 2020. kod izgradnje oborinske kanalizacije imamo predviđena sredstva u iznosu 2.000.000,00 kuna, 1.000.000,00 kuna nam ide gori za rješavanje onoga bazena kod Monaca koji se stvara a 500.000,00 kuna nam dolazi upravo na rješenje ovoga problema koji kreće kažem iz Ulice molizanskih Hrvata i preljeva se dolje u Ulicu kipara Meštrovića. Troškovnik je na 500.000,00 kuna, iza Nove godine idemo u javnu nabavu, govorimo o izgradnji velikog obima oborinske kanalizacije, zahtjevnoga, imamo iskope kote od 4 metra dubine jer moramo iz Molizanskih Hrvata izvući cijevi do potoka u Kipara Meštrovića. Idemo sa javnom nabavom odmah iza Nove godine i počinjemo sa radovima čim završimo javnu nabavu tako da se nadam da ćemo to uspješno sanirat. Ovo svo krpanje kolnika mi možemo i opet zakrpat, ali nije riješen problem dok to ne završimo. Iznimno velik zahvat će to bit, molit ću i građane da budu strpljivi, ali jednom kad to riješimo riješili smo i plivanje onda i Dumine ledine i vamo onda izbijanje ove šahte, znači puno stvari ćemo učinit tim potezom.

**Zamjenik gradonačelnika Grada Makarske Joze Vranješ** odgovara na postavljeno pitanje:

1. Dakle groblje u Velikom Brdu prošlo je 3 faze, armirano-betonske radove, radove na uređenju oborinske odvodnje i uređenje okoliša i hortikulture. Ono što nam je ostalo uradit na groblju u Velikom Brdu to je izgradnja mrtvačnice, uređenje ogradnih zidova, ograda i uređenje ulazne kapije. Naravno nismo htjeli ići u te radove dok ne ishodujemo dozvolu za izgradnju mrtvačnice. Dozvola za izgradnju je ishodovana prije nekih 20 do mjesec dana, mislim da je pravomoćna ili će za koji dan bit pravomoćna. Pripremljeni su troškovnici u digitalnom obliku, objavit ćemo javnu nabavu iza Nove godine. S obzirom da sad imamo dosta javnih nabava vezano za prometnice, za vrtić, itd., onda smo javnu nabavu za projekt mrtvačnice ostavili, ajmo to tako reći, kao zadnju, ali za nekih 2 mjeseca ja se nadam mjesec i po do dva jer sve nabave koje objavljujemo sad su složene nabave sa iznosima preko 500.000,00 kuna ima ih 10-ak tako da ćemo radovima pristupit, ovim radovima koje sam pobrojao pristupit ćemo za jedno dva i po do tri mjeseca. Ukupna investicija u mrtvačnicu i ogradne zidove i uređenje samoga ulaza bit će 2.000.000,00 kuna. Grad Makarska dobit će mrtvačnicu koja će imat lift, rashladnu komoru sa 3 mjesta, tako da ćemo imat kompletno opremljenu modernu mrtvačnicu još jednu u gradu. I sad treba razmišljati i o proširenju groblja tako da i tu razgovaramo ili o izgradnji novoga groblja.

**Vijećnica Jagoda Martić** komentira odgovore:

1. Ja se nadam da će ovaj vaš odgovor zadovoljit stanovnike Velikog Brda jer su oni već poprilično nestrpljivi, uredno su platili svoja grobna mjesta, a evo nikako da ih dočekaju.
2. Što se tiče uređenja Ulice kipara Meštrovića tu apsolutno prihvaćam da to zaista treba uredit ono što bi se reklo kako Bog zapovijeda da bi se konačno sve te, znamo da Makarska ima velikih problema sa oborinskim vodama i ovo što se sad povremeno krpa zapravo je to bacanje novca jer se to vrlo brzo razori, a nadam se da neće uništiti ono što je već uređeno, znači onaj nogostup s donje strane. Tako evo nadam se da ćemo u 2020. dočekat ulicu jer je zaista ona je strma, ima puno tih udubina, rupa i po noći tamo nije baš jednostavno po njoj hodat.
3. Evo dobila sam što se tiče *Kulturne zime*, vidjet ćemo kad bude izvršenje Proračuna za 2019. tada će nam valjda bit jasnije jesu li ti novci utrošeni ili nisu, da li su bili dovoljni ili više, a evo tu smo u sklopu tog odgovora dobili novu informaciju koju je dobro znati tako da ovo ubuduće po tome kako ste vi rekli sve političke stranke i udruge mogu isto tako neka svoja događanja objavit na službenim stranicama Grada.

**Predsjednik Gradskog vijeća Grada Makarske Marko Ožić-Bebek** odgovara na komentar:

1. Evo ja bih predložio gradonačelniku da donese odluku da se odspoji oborinska kanalizacija jedanput definitivno da ne ide u kanalizaciju jer mi imamo situaciju da meni ne pliva, ali će plivat susjedu doli a doli će mu i fekalije plivat. Znači imamo uporište zašto, bolje da pliva ulica na više mjesta manje nego da nekome napravimo opći nered u kući ili da ugrozimo naš turizam. Nama se dogodi da kanalizacija na kraju izbaci u more. Znači vrlo jednostavno donesemo odluku da se mora odspojit oborinska odvodnja od kanalizacije i da je to zabranjeno, što i je ja mislim zabranjeno, i riješimo taj problem. Onda ćemo rješavat oborinsku kako bude. Donesimo nekakvu kontrolu, kontrolne mehanizme, nešto moramo poduzet.

**Zamjenik gradonačelnika Grada Makarske Joze Vranješ** odgovara:

1. Znači ovo što govorite to je kompleksan problem. Novi Zakon o vodnim uslugama je predvidio vodnog inspektora i kad zaživi Vodni zakon vodni inspektor imat će pravo znači ući u dvorište u privatnom vlasništvu itd., po dojavi i kontrolirat da li je oborinska odvodnja spojena u kanalizaciju ili obratno što sad komunalni redari ne mogu, odnosno nisu ovlašteni postupat bez pristanka stranke. To je uređeno novim zakonom.

**Vijećnik Siniša Srzić** postavlja pitanja:

1. Gospodine gradonačelniče, prvo pitanje ide vama. Rekli ste prije par minuta da se grad širi, razvija, da je svakim danom sve bolji. U svakom slučaju sigurno, posebno na što ću se osvrnut, sve bolje su i veće gužve u gradu Makarskoj. Evo sad sam napravio ponovno grad, nemojte mi zavrćat očima upravo iz toga govorim, bit će vam postavljeno i pitanje po tome. Grad se širi, razvija, prometna infrastruktura zaostaje za razvojem grada, gradonačelniče, bilo prometno, bilo promet u mirovanju. Stoga je moje pitanje u ovom sazivu mandata možda evo skoro dvije i po godine, možda treći ili četvrti put postavljam pitanje Prometna studija u kojoj se fazi nalazi? Koje i da li se pronalaze najbolja rješenja? Ja vidim i po današnjem dnevnom redu da rješavamo određene stvari, ali mislim da smo razgovarali o izlazu iz grada Makarske gdje se uključila, o državnoj cesti D8 i D512, stoga me zanima da li imamo viziju kako ste rekli razvoja grada po pitanju prometne infrastrukture kako prometa tako prometa u mirovanju?
2. Moje drugo pitanje gradonačelniče, isključivo Vama, a Vi ćete dakako, sigurno ste razgovarali i sa Vašim timom i zamjenicima, jeste li razmišljali o mogućnosti uvođenja besplatnog parkinga za korisnike, besplatnog parkinga za korisnike, besplatnog parkinga u gradu Makarskoj u vremenu od 15.10. do 1. 4. subotom od 15 do ponedjeljka 7 sati ujutro što zapravo je u većini gradova? Zašto to kažem? Ne da bude čisto besplatno nego za vrijeme subote, znači van radnog vremena i nedilje. Grad Makarska je turističko mjesto kako bi mogli još više privući, kako bi naši ugostiteljski objekti i svi oni koji žele doć u grad Makarsku imali određenu privilegiju.
3. Moje treće pitanje isto je vezano za pitanje parkinga, a naime poučen iskustvom iz većih gradova, u Hrvatskoj grad Zagreb, grad Varaždin i svi gradovi gdje se održavaju adventi, gdje ovako lijepi grad Makarska, mi smo isključivo turističko mjesto, da li ste razmišljali da za vrijeme adventa van radnog vremena uvodimo apsolutno besplatni parking za cijelo vrijeme od početka do Tri kralja, odnosno 7. 1., jer imamo u Zagrebu i besplatnu vožnju tramvajem za vrijeme adventa. To je moje pitanje, zašto? Nije ovo pitanje vezano samo za građane, ovo je vezano pitanje i za sve one ljude u privrednom dijelu znači kafiće, restorane, jer mi smo sada advent prebacili na jedan dio grada gdje zapravo, zapostavili smo druge dijelove grada. I stoga da bi se ravnomjerno moglo razgovarati, eventualno i veći broj zapošljavanja, a i ljudi koji dolaze mislim da bi o tome trebalo razmislit.

**Gradonačelnik Grada Makarske Jure Brkan** odgovara na postavljena pitanja:

1. Što se tiče same Prometne studije još je u razradi. Znači s naše strane studija je naručena kod firme Platea. Platea komunicira sa Hrvatskim cestama, par detalja se još treba na njoj završiti da bi mi nju donili, u biti Studiju upravljanja prometom. Ono što mi radimo na terenu je u intenzivnim smo suradnji i pregovorima sa Hrvatskim cestama oko izgradnje deniveliranog toka na Voliciji koji će u mnogočemu poboljšati protok vozila iz grada do magistrale i ceste za spajanje Zrinsko-frankopanske ulice i magistrale tako da ćemo tu dobiti veliku protočnost, poboljšat ćemo protočnost u istočnome dijelu grada. Kao što sami znate jedna od sljedećih točaka našega Gradskog vijeća je i spajanje, u biti ovako ću reći, izlaz Kotiške ulice na magistralu tako da to smo dosta daleko otišli u tom smjeru i taj isto čvor ćemo, ako Bog da, riješit iduće godine. Treće: Ulica kipara Meštrovića i magistrale također smo pred dozvolama, međutim sama zahtjevnost terena i cijena izgradnje vidit ćemo da li će to biti moguće realizirat, nismo predvidili u idućoj godini. Kao što znate po gradu tražimo i trudimo se da uredimo i dobijemo što bolje parkinga. Imamo jedan parking na Zelenci kao što znate, čuli smo maloprije gospodin Glavičić je spominja, pa i sa privatnicima rješavamo parking mjesta, potpisujemo ugovore da se poveća broj parkirnih mjesta. Također planiramo izgradnju podzemne garaže na budućem Trgu sv. Ivana Pavla II., tj. ispred crkve Kraljice mira na Zelenci. Tako da imamo niz tih prometnih rješenja, a sve u svrhu poboljšanja protoka prometa, a isto tako povećanja parkirnih mjesta. Sama Studija je jedan dokument koji je živi dokument, ona nama omogućuje neke druge stvari, uspostava prometnog redarstva, bolje funkcioniranje pauk službe, tako tih nekih stvari a manje nam je ona bitna za građevinski dio.
2. Što se tiče besplatnog parkinga, koliko ja znam nama je već sada i to od 1. 10. pa do, od subote od 16 sati popodne se ne naplaćuje do ponedjeljka ujutro, to je već sada uvedeno. Već je sad to.
3. A što se tiče ovoga ukidanja i naplate za vrijeme adventa ja to nisam o tome razmišlja, da mi imamo tramvaj i mi bi stavili besplatan tramvaj, ali nemamo ga. Imamo vlakić, vlakić vozi besplatno vozi u vrijeme Božićnog grada. Za građane je besplatno tako da nemamo mi tu puno nekakve mogućnosti, ne vidim uostalom ni zašto bi to. Imamo što smo rekli vlakić koji besplatno vozi građanima i gostima, nešto radimo što možemo napraviti, ali sada da odjednom taj mjesec dočašća mi to pustimo sve besplatno, govorimo o gužvama evo mi smo sada u biti blokirali parking Osejavu i zato imamo malo veću gužvu na parkingu preko rive i na ostalim ulicama. E sad još kad bi dali sve besplatno, e onda bi gužva bila puno veća jer nažalost uvik ima onih koji to zlouporabljuju. Odjednom bi bila puna riva i kombija i ovoga i onoga i tako misec dana tako da mislim ipak je ova kontrola dobra. Naše cijene nisu visoke u zimskom periodu i tako da mislim tko želi može to sebi priuštit.

**Vijećnik Siniša Srzić** komentira odgovore:

1. Zahvaljujem na vašim odgovorima. Nisam u cijelosti zadovoljan, ali nema problema. Drago mi je zbog Prometne studije i prometa, samo sam zaboravio, ali vi ste spomenuli pauk službu, ne morate odgovarat, ali mislim da bi se trebalo razmislit za sljedeće ljeto jer to je bio problem u gradu Makarskoj.

**Vijećnik Marko Raos** postavlja pitanja:

1. Obzirom da je Makarska poželjni grad za život i da je sve veći priliv u gradu i mladosti i starijih osoba ja ću postavit pitanje sljedeće kad će Grad izaći sa programom stanogradnje koja nije program socijalnog stambenog zbrinjavanja, a prvenstveno je namijenjen mladim obiteljima koji nisu kreditno sposobni kupovati preskupe stanove koji se nude na makarskom tržištu nekretnina? Jer znamo da ulaganje u mlade obitelji je ulaganje u budućnost ovoga grada.
2. Na području zemljišta Uljare, maslinik koji, ide se prema Tučepima, izgrađen je nedavno objekt negdi 40x12 ili x15, nisam moga vidjeti, želim da znam koja namjena je tome objektu, je li izdata građevinska dozvola, ako nije što ste poduzeli?
3. Naš grad je jako lijepo uređen, odavno nije ovako bio uređen za božićne blagdane i Novu godinu. Postavljam pitanje koliko je novca utrošeno u kompletno uređenje, kićenje, i da li se mogao dio ovoga novca smanjiti i utrošiti za pomoć socijalno ugroženih građana, odnosno stvaranje socijalne samoposluge da bi ti ugroženi ljudi osjetili šta znači Božić i Nova godina u smislu ovoga o čemu mi govorimo?

**Gradonačelnik Jure Brkan** odgovara na postavljena pitanja:

1. Vezano za poticajnu stanogradnju. Grad Makarska ne planira poticajnu stanogradnju. Mi smo poticajne stanove odradili, mi nemamo ni prostora za gradit poticajne stanove a isto tako koliko ja znam programi APN-a su iskorišteni za 2019. godinu, vjerojatno će krenuti sa novim programima za 2020., ali generalno poslije izgradnje POS-ovih stanova Grad Makarska više nije razmišljao o tome. Jednostavno za to bi trebalo imati i zemljišta i sredstva i svega, mi trenutno nismo ni u jednome ni u drugome. Što se tiče mladih obitelji i kako oni da dođu do svoga stana? Ja mogu reći kako sam ja, kreditom po skupim kamatama. Normalno da nije svako sposoban za to i to je teško i meni je kredit na 30 godina, i ja i žena radimo i plaćamo, šta ćemo. Ali kažem vam jednostavno mi trenutno nemamo tu mogućnost. Što se tiče svega ostalog mi normalno znamo da je teško mladim obiteljima i dapače mi radimo što god možemo. Kao što znate mi smo uveli prvi besplatne udžbenike za osnovnoškolske razrede, to roditeljima puno znači. Evo ja sam roditelj dvoje osnovnoškolske djece, ja znam koliko mi to znači, možda meni manje u financijskom smislu pošto mogu to platiti, ali znači mi toliko što ne moram se mislit di da im knjige kupim, pa da idem u Splitu po antikvarijatima vamo tamo. To roditeljima znači puno. Uveli smo također što se tiče i ove demografske mjere da olakšamo ljudima. Znači puno tih nekih stvari mi idemo prema mladim obiteljima, dapače da možemo. Ali poticajna stanogradnja nekoliko stvari bi tu trebalo biti, prije svega da Grad ima zemljište da to možemo napraviti i onda da imamo sredstva ta kako ćemo poticajno znači ili veze s bankom ili s APN-om kako da financiramo te stanove. Mi nažalost nemamo trenutno postavke ni za jedno ni za drugo tako da nismo na tome uopće radili.
2. Koliko je koštalo novogodišnje uređenje, kićenje i svega ovoga, iskreno napamet ne znam. To vam mogu dati odgovor napismeno jer, u Proračunu je 300.000,00 kuna, ali ne znam egzaktnu brojku koliko je iznosilo. To ću vam dat svakako napismeno. E sad govorimo o socijalnoj samoposluzi. Da li ima smisla otvarat socijalnu samoposlugu u Makarskoj. Mi iz našeg Socijalnog vijeća dobivamo podatke o socijalnim slučajevima grada Makarske, podržavamo ih, sufinanciramo smještaj, sufinanciramo ogrjev, dapače imamo ih ne znam ni ja koliko na prehrani u Domu umirovljenika. Također po odlukama Socijalnog vijeća isplaćujemo i jednokratne pomoći. Milijun puta sam dosad ja kao i svi gradonačelnici prije mene su to isto radili kad god se netko obratio u nevolji, socijalnoj, bilo kakvoj, nikad Grad Makarska nije ostao ni gluh niti se oglušio. Svaki gradonačelnik prije mene, i ja tako, uvik je dao pomoć koliko je njemu to zakon dopuštao, a koliko je bilo potrebno. Tako da sada samu socijalnu samoposlugu možda bi i trebalo, ali volio bi to ipak čuti od stručnih osoba ili od Centra za socijalnu skrb da dođe sa jednim takvim prijedlogom pred Socijalno vijeće pa onda da zajednički odradimo to. Jer iskreno to kažem moram tu dobiti više podataka, koliko je to, da li ima smisla, ili nema smisla. U nekim gradovima ima smisla. Kako znate mi smo grad prijatelj sa Vukovarom, kad god koja naša grupa putuje u Vukovar, bilo škola, bilo nešto, uvik nosu pomoć za njihovu socijalnu samoposlugu. To je baš pohvalno, znam da naši osmaši kad god autobus ide nosu. Tako da što se toga tiče možda, ali evo volio bih ipak da stručne službe to malo bolje kažu.

**Zamjenik gradonačelnika Grada Makarske Dražen Nemčić** odgovara na postavljeno pitanje:

1. Vezano za navedeni objekt na lokaciji što ste rekli, znači maslinik tamo na Voliciji, komunalni redari su izašli na teren, utvrdili da vlasnik, tj. investitor, ne raspolaže sa nikakvom dokumentacijom koja bi mogla dokazat da je građevina zakonita te su predmet prosljedili građevinskoj inspekciji u Splitu jer se radi o objektu koji oni nisu sukladno Zakonu o građevinskoj inspekciji obvezni, dužni, niti u mogućnosti nadzirati, ni izdavati nikakva rješenja. također su utvrdili da postoji mogućnost da se radi o zemljištu u vlasništvu Republike Hrvatske, znači na kojem je objekt nastao te su isto tako obavijestili Državno odvjetništvo u Makarskoj i Splitu. Povratne informacije zasad nikakve nemamo, ne moramo ih dobit kao i dosad stotine puta, ali evo interesirat ću se pa vam mogu iza Božića odmah dati ako imamo nekih dodatnih informacija.

**Vijećnik Marko Raos** komentira odgovore:

1. Gospodine gradonačelniče, zadnji put ste govorili da imamo prodaju nekretnina šumica, zemljište gore neka ulica, 5000 kvadrata komunalno. POS-ove zgrade, odnosno stanovi su useljeni onakvim načinom kako je tada useljeno, ja se neću vraćat na to, međutim nisu useljene mlade obitelji to su danas gro stanova koji se iznajmljuje ljudima koji nisu odavde. Ljudi su zaposleni imamo i mi kod nas u hotelskom, 500,00 eura mjesečno plaćanje stana. Prema tome o mladima kažem treba vodit računa, mladima obiteljima. Mi smo regija turizma u nas je svaki dan priliv ljudi sve više i više. Mi smo otvorili fakultet zahvaljujući ovome Gradu i splitskom rektoru šta znači ove godine je upisano oko 20, 22, dogodine će bit još 30, to je 50. Većina te mladosti opet zahvaljujući Valamaru koji je došao u Makarsku, koji isključivo ganja taj turizam, evo ove godine uređuju i bazen i hotel Meteor, sutra će Dalmaciju itd., znači ta mladost će ostajat u Makarskoj i za tu mladost triba vodit računa. Međutim vjerojatno danas nije mogućnost POS-ovih zgrada, ali u budućnosti bi trebalo vodit računa.
2. Što se tiče ovoga objekta taj objekt se radi toliko dugo, gospodine Nemčiću, i to je rađena prvo čelična konstrukcija, službe tamo graditeljstvo to znaju šta jer su inženjeri, pa se oblagao. Vaši redari su došli kada? Kad se obložio i metio krovna konstrukcija, jer ja svako jutro prolazim, da bi prije par dana kompletna ekipa iz Splita njih 6-7 ljudi bila na licu mjesta i radi se isključivo o namjeni objekta u koji će ući vjerojatno strojevi. Prema tome u svemu se kasni, isti odgovor sam dobio kad sam spominjao objekt ispod Sv. Martina, koji sad nagrđuje crkvicu sv. Martina, da su bili redari da ste poslali inspekciju i di je ostalo? u Splitu. Pa triba upirat. Niste šef, jeste šef.

Nakon aktualnog sata, a u skladu s člankom 77. Poslovnika o radu Gradskog vijeća Grada Makarske, predsjednik Gradskog vijeća Grada Makarske je predložio sljedeći:

**Dnevni red**

**●** Izvješće sa 3. sjednice Mandatnog povjerenstva

1. Prijedlog zapisnika sa 17. sjednice Gradskog vijeća Grada Makarske održane 15. listopada 2019. godine
2. Prijedlog odluke o izmjeni Odluke o korištenju sredstava komunalne naknade u 2019. godini za financiranje građenja i održavanja objekata predškolskog i školskog sadržaja, te javne građevine kulturne namjene
3. Prijedlog II. izmjena i dopuna Proračuna Grada Makarske za 2019. godinu
4. Prijedlog odluke o korištenju sredstava komunalne naknade u 2020. godini
5. Prijedlog programa utroška sredstava od naknade za zadržavanje nezakonito izgrađene zgrade u prostoru za 2020. godinu
6. Prijedlog proračuna Grada Makarske za 2020. godinu i projekcije za 2021. i 2022. godinu
7. Prijedlog odluke o izvršavanju Proračuna Grada Makarske za 2020. godinu
8. Prijedlog odluke o privremenoj zabrani izvođenja građevinskih radova na području Grada Makarske za 2020. godinu
9. Prijedlog odluke o komunalnoj djelatnosti koja se obavlja na temelju pisanog ugovora
10. Prijedlog odluke o povjeravanju obavljanja komunalnih djelatnosti
11. Prijedlog odluke o suglasnosti za otkup zemljišta u dijelu trase Zadarske ulice, te spojne prometnice između ulica: Zadarske i Požare u Makarskoj (skica: [www.makarska.hr](http://www.makarska.hr) - rubrika Gradsko vijeće)
12. Prijedlog odluke o izmjenama i dopunama Odluke o izradi izmjena i dopuna UPU-a ugostiteljsko- turističke zone Makarska – Zapad 1 (radna verzija pročišćenog teksta na [www.makarska.hr](http://www.makarska.hr) – rubrika Gradsko vijeće)
13. Prijedlog informacije o projektnom rješenju prometnice – nastavak Kotiške ulice do spoja sa raskrižjem na D8 i davanju suglasnosti gradonačelniku na potpis ugovora sa HEP-om radi zamjene zemljišta u svrhu provedbe zahvata (skica: [www.makarska.hr](http://www.makarska.hr) – rubrika Gradsko vijeće)
14. Prijedlog zaključka o očitovanju na ponudu prava prvokupa bivše upravne zgrade društva Vodovod d.o.o. Makarska s pripadajućim zemljištem
15. Prijedlog zaključka o davanju suglasnosti na Plan i program Javne vatrogasne postrojbe Grada Makarske za 2020. godinu
16. Prijedlog smjernica za organizaciju i razvoj sustava civilne zaštite Grada Makarske za razdoblje 2020.-2024.
17. Prijedlog analize stanja za organizaciju i razvoj sustava civilne zaštite na području Grada Makarske u 2019. godini
18. Prijedlog plana razvoja za 2020. godinu i financijski plan za razdoblje 2020.-2022. sustava civilne zaštite na području grada Makarske.

**Predsjednik Gradskog vijeća Grada Makarske Marko Ožić-Bebek** je otvorio raspravu.

**Vijećnica Gordana Muhtić** je u ime Kluba vijećnika SDP-HNS-HSU predložila da se točka 14. predloženog dnevnog reda: „Prijedlog zaključka o očitovanju na ponudu prava prvokupa bivše upravne zgrade društva Vodovod d.o.o. Makarska s pripadajućim zemljištem“ povuče s dnevnog reda jer vijećnici nisu dobili uz materijale kompletan materijal potreban za raspravu, tj. geodetske podloge i katastarske podloge iz kojih bi bilo vidljivo o kojim se točno česticama zemljišta i objekata radi pa stoga nije jasno vijećnicima što Grad Makarska u ovom slučaju i o kojoj zemlji odlučuje.

**Predsjednik Gradskog vijeća Grada Makarske Marko Ožić-Bebek** je odgovorio kako će se do početka rasprave po predloženoj točki dnevnog reda osigurati i dostaviti vijećnicima na klupe zatražene skice.

**Vijećnica Gordana Muhtić** je kazala ako će skice biti dostavljene kako onda odustaju od zahtjeva da se točka povuče s dnevnog reda.

**Predsjednik Gradskog vijeća Grada Makarske Marko Ožić-Bebek** je odgovorio kako će dostaviti skice, a ako se skice ne dostave, neće se raspravljati po predloženoj točki dnevnog reda.

S obzirom da više nije bilo prijavljenih za raspravu**predsjednik Gradskog vijeća Grada Makarske Marko Ožić-Bebek** je dnevni red kako je izvorno i predložen bez izmjena stavio na glasovanje.

*Ovako predloženi dnevni red je usvojen jednoglasno s 17 (sedamnaest) glasova ZA.*

 ● **Izvješće s 3. sjednice Mandatnog povjerenstva**

Uvodno obrazloženje Izvješća sa 3. sjednice Mandatnog povjerenstva je dala **predsjednica Mandatnog povjerenstva Gradskog vijeća Grada Makarske Daniela Primorac** i kazala kako je vijećnik Gradskog vijeća Ivan Šimić pisanim putem podnio Izjavu o mirovanju mandata na mjesto člana predstavničkog tijela, dopis dana 27. studenoga 2019. godine ovjerenu od strane javnog bilježnika na temelju stavka članka 79. stavka 2. Zakona o lokalnim izborima. Također je kazala kako je ŽIVI ZID, sukladno odredbama članka 81. stavka 2. Zakona o lokalnim izborima i članka 7. Poslovnika o radu Gradskog vijeća Grada Makarske podnio prijedlog dana 11. prosinca 2019. godine da se umjesto dosadašnjeg vijećnika Ivana Šimića, koji je stavio mandat člana predstavničkog tijela Gradskog vijeća Grada Makarske u mirovanje, kao zamjenska vijećnica imenuje Katarina Vidak Čudina, kandidatkinja s kandidacijske liste ŽIVI ZID. Predsjednica Mandatnog povjerenstva je kazala kako je 11. prosinca 2019. godine Katarina Vidak Čudina dostavila pisanu izjavu o prihvaćanju mandata vijećnika ovjerenu od strane javnog bilježnika. Predsjednica Mandatnog povjerenstva je kazala kako je Mandatno povjerenstvo jednoglasno sa 3 (tri) glasa ZA prihvatilo izjavu o mirovanju mandata na mjesto člana predstavničkog tijela Gradskog vijeća Grada Makarske vijećnika Ivana Šimića i jednoglasno sa 3 (tri) glasa ZA prihvatilo imenovanje za vijećnicu Katarinu Vidak Čudinu.

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Izvješće sa 3. sjednice Mandatnog povjerenstva stavio na glasovanje.

*Izvješće sa 3. sjednice Mandatnog povjerenstva je usvojeno jednoglasno s 17 (sedamnaest) glasova ZA.*

**Predsjednik Gradskog vijeća Grada Makarske Marko Ožić-Bebek** je pozvao nazočne da ustanu kako bi vijećnica Katarina Vidak Čudina položila prisegu.

**Vijećnica Katarina Vidak Čudina** je nakon pročitane prisege prisegnula i potpisala prisegu.

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 15 od 17 vijećnika kao i da je nastavak održavanja sjednice pravovaljan.

**Predsjednik Gradskog vijeća Grada Makarske Marko Ožić-Bebek** je pozvao nazočne da minutom šutnje odaju počast preminulom bivšem predsjedniku Skupštine Općine Makarska rivijera mr. Ivi Viskoviću.

1. **Prijedlog zapisnika s 17. sjednice Gradskog vijeća Grada Makarske održane 15. listopada 2019. godine**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog zapisnika s 17. sjednice Gradskog vijeća Grada Makarske održane 15. listopada 2019. godine stavio na glasovanje.

*Zapisnik s 17. sjednice Gradskog vijeća Grada Makarske održane 15. listopada 2019. godine je jednoglasno usvojen s 15 (petnaest) glasova ZA.*

1. **Prijedlog** **odluke o izmjeni Odluke o korištenju sredstava komunalne naknade u 2019. godini za financiranje građenja i održavanja objekata predškolskog i školskog sadržaja, te javne građevine kulturne namjene**

Uvodno obrazloženje Prijedloga odluke o izmjeni Odluke o korištenju sredstava komunalne naknade u 2019. godini za financiranje građenja i održavanja objekata predškolskog i školskog sadržaja, te javne građevine kulturne namjene je dao **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić****.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o izmjeni Odluke o korištenju sredstava komunalne naknade u 2019. godini za financiranje građenja i održavanja objekata predškolskog i školskog sadržaja, te javne građevine kulturne namjene stavio na glasovanje.

*Odluka o izmjeni Odluke o korištenju sredstava komunalne naknade u 2019. godini za financiranje građenja i održavanja objekata predškolskog i školskog sadržaja, te javne građevine kulturne namjene je usvojena s 11 (jedanaest) glasova ZA i 5 (pet) glasova PROTIV.*

**3. Prijedlog II. Izmjena i dopuna Proračuna** **Grada Makarske za 2019. godinu**

Uvodno obrazloženje Prijedloga II. izmjena i dopuna Proračuna Grada Makarske za 2019. godinu je dala **predsjednica Odbora za financije i proračun Gradskog vijeća Grada Makarske Marija Lelas.**

Uvodno obrazloženje Prijedloga II. izmjena i dopuna Proračuna Grada Makarske za 2019. godinu je dala **pročelnica Upravnog odjela za financije i proračun Angela Kuran.**

U ime Kluba vijećnika SDP-HNS-HSU u raspravi je sudjelovao **vijećnik Tonći Bilić.**

U pojedinačnoj raspravi je sudjelovala **vijećnica Gordana Muhtić.**

**Vijećnik Siniša Srzić** je sudjelovao u pojedinačnoj raspravi.

U pojedinačnoj raspravi je sudjelovao **vijećnik Milan Grbavac** kojemu je na izlaganje odgovorio **zamjenik** **gradonačelnik Grada Makarske Dražen Nemčić,** a vijećnik je dao komentar odgovora.

U raspravi je sudjelovao **vijećnik Sretan Glavičić.**

Na izlaganje vijećnika Milana Grbavca je replicirala **vijećnica Hloverka Novak Srzić.** Vijećnik je odgovorio na repliku.

U ime Kluba vijećnika HDZ-a u raspravi je sudjelovao **predsjednik Gradskog vijeća Grada Makarske Marko Ožić-Bebek.** Na izlaganje su replicirali **vijećnica Gordana Muhtić** i **vijećnik Sretan Glavičić. Predsjednik Gradskog vijeća Grada Makarske Marko Ožić-Bebek** je odgovorio na replike vijećnika.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog II. izmjena i dopuna Proračuna Grada Makarske za 2019. godinu stavio na glasovanje.

*II. Izmjena i dopuna Proračuna Grada Makarske za 2019. godinu je usvojena sa 9 (devet) glasova ZA, 6 (šest) glasova PROTIV i 1 (jednim) SUZDRŽANIM glasom.*

1. **Prijedlog odluke o korištenju sredstava komunalne naknade u 2020. godini**

Uvodno obrazloženje Prijedloga odluke o korištenju sredstava komunalne naknade u 2020. godini je dao **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o korištenju sredstava komunalne naknade u 2020. godini stavio na glasovanje.

*Odluka o korištenju sredstava komunalne naknade u 2020. godini je usvojena s 9 (devet) glasova ZA i 7 (sedam) glasova PROTIV.*

1. **Prijedlog** **programa utroška sredstava od naknade za zadržavanje nezakonito izgrađene zgrade u prostoru za 2020. godinu**

Uvodno obrazloženje Prijedloga programa utroška sredstava od naknade za zadržavanje nezakonito izgrađene zgrade u prostoru za 2020. godinu je dao **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog programa utroška sredstava od naknade za zadržavanje nezakonito izgrađene zgrade u prostoru za 2020. godinu stavio na glasovanje.

*Program utroška sredstava od naknade za zadržavanje nezakonito izgrađene zgrade u prostoru za 2020. godinu je usvojen sa 10 (deset) glasova ZA i 6 (šest) glasova PROTIV.*

1. **Prijedlog** **proračuna Grada Makarske za 2020. godinu i projekcije za 2021. i 2022. godinu**

Uvodno obrazloženje Prijedloga proračuna Grada Makarske za 2020. godinu i projekcije za 2021. i 2022. godinu je dala **predsjednica Odbora za financije i proračun Gradskog vijeća Grada Makarske Marija Lelas.**

Uvodno obrazloženje Prijedloga proračuna Grada Makarske za 2020. godinu i projekcije za 2021. i 2022. godinu je dala **pročelnica Upravnog odjela za financije i proračun Angela Kuran.**

U ime Kluba vijećnika SDP-HNS-HSU u raspravi je sudjelovao **vijećnik Tonći Bilić.** Na izlaganje vijećnika je odgovore dala **pročelnica Upravnog odjela za financije i proračun Angela Kuran.**

U pojedinačnoj raspravi je sudjelovala **vijećnica Gordana Muhtić,** a na izlaganje iz rasprave su odgovorili **pročelnica Upravnog odjela za financije i proračun Angela Kuran** i **gradonačelnik Grada Makarske Jure Brkan. Vijećnica Gordana Muhtić** je komentirala odgovore na što je odgovorio **gradonačelnik Grada Makarske Jure Brkan.**

U pojedinačnoj raspravi je sudjelovao **vijećnik Milan Grbavac.**

U pojedinačnoj raspravi je sudjelovao i **vijećnik Tonći Bilić** i predložio sljedeći amandman:

 **AMANDMAN 1:**

U programu 1001 djelatnosti sportskih udruga

Aktivnost A100001 Redovna djelatnost zajednice sportskih udruga

Izvor 1.1 Opći prihodi i primici

Planirani iznos od *„1.200.000 kuna“* promijeni na iznos od *„1.721.170 kuna“*.

Razliku od 521.170 kuna osigurati u primicima od financijske imovine.

U ime predlagatelja **gradonačelnik Grada Makarske Jure Brkan** ne prihvaća amandman.

**Predsjednik Gradskog vijeća Grada Makarske Marko Ožić-Bebek** je stavio na glasovanje predloženi amandman.

*S 5 (pet) glasova ZA predloženi amandman nije usvojen.*

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog proračuna Grada Makarske za 2020. godinu i projekcije za 2021. i 2022. godinu stavio na glasovanje.

*Proračun Grada Makarske za 2020. godinu i projekcije za 2021. i 2022. godinu je usvojen sa 10 (deset) glasova ZA, 6 (šest) glasova PROTIV i 1 (jednim) SUZDRŽANIM glasom.*

1. **Prijedlog odluke o izvršavanju Proračuna Grada Makarske za 2020. godinu**

Uvodno obrazloženje Prijedloga odluke o izvršavanju Proračuna Grada Makarske za 2020. godinu je dala **pročelnica Upravnog odjela za financije i proračun Angela Kuran.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o izvršavanju Proračuna Grada Makarske za 2020. godinu stavio na glasovanje.

*Odluka o izvršavanju Proračuna Grada Makarske za 2020. godinu je usvojena s 9 (devet) glasova ZA, 5 (pet) glasova PROTIV i 2 (dva) SUZDRŽANA glasa.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 14 od 17 vijećnika kao i da je nastavak održavanja sjednice pravovaljan.

1. **Prijedlog odluke o privremenoj zabrani izvođenja građevinskih radova na području Grada Makarske za 2020. godinu**

Uvodno obrazloženje Prijedloga odluke o privremenoj zabrani izvođenja građevinskih radova na području Grada Makarske za 2020. godinu je dao **pročelnik Upravnog odjela za komunalne djelatnosti Matko Lovreta.**

Uvodno obrazloženje Prijedloga odluke o privremenoj zabrani izvođenja građevinskih radova na području Grada Makarske za 2020. godinu je dao **predsjednik Odbora za javni red i mir Marko Ožić-Bebek.**

 **Vijećnica Hloverka Novak Srzić** je sudjelovala u pojedinačnoj raspravi. Na izlaganje vijećnice je odgovorio **gradonačelnik Grada Makarske Jure Brkan.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.**

**Vijećnik Siniša Srzić** je sudjelovao u pojedinačnoj raspravi, a na raspravu je replicirala **vijećnica Hloverka Novak Srzić.**

**Vijećnica Gordana Muhtić** je sudjelovala u pojedinačnoj raspravi, a na raspravu je replicirao **vijećnik Siniša Srzić.**

U pojedinačnoj raspravi je sudjelovao **vijećnik Sretan Glavičić.**

**Predsjednik Gradskog vijeća Grada Makarske Marko Ožić-Bebek** je sudjelovao u pojedinačnoj raspravi.

**Vijećnik Marko Raos** je sudjelovao u pojedinačnoj raspravi, a na izlaganje iz rasprave je replicirala **vijećnica Hloverka Novak Srzić.** Vijećnik je odgovorio na repliku. **Zamjenik gradonačelnika Grada Makarske** je odgovorio na pojedinačnu raspravu vijećnika Marka Raosa.

 U pojedinačnoj raspravi je sudjelovala i **vijećnica Gordana Muhtić,** koja je predložila sljedeći amandman:

**AMANDMAN 1:**

Predlaže se amandman na način da se članak 3. mijenja na način da umjesto riječi *„od 1. lipnja do 15. rujna“* mijenja i glasi:

 *„od 1. svibnja do 30. rujna“*

U ime predlagatelja **gradonačelnik Grada Makarske Jure Brkan** prihvaća amandman i on postaje sastavni dio Prijedloga odluke o privremenoj zabrani izvođenja građevinskih radova na području Grada Makarske za 2020. godinu.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o privremenoj zabrani izvođenja građevinskih radova na području Grada Makarske za 2020. godinu koje je sastavni dio i usvojeni amandman stavio na glasovanje.

*Odluka o privremenoj zabrani izvođenja građevinskih radova na području Grada Makarske za 2020. godinu, koje je sastavni dio i usvojeni amandman, je usvojena s 15 (petnaest) glasova ZA i 1 (jednim) SUZDRŽANIM glasom.*

1. **Prijedlog odluke o komunalnoj djelatnosti koja se obavlja na temelju pisanog ugovora**

Uvodno obrazloženje Prijedloga odluke o komunalnoj djelatnosti koja se obavlja na temelju pisanog ugovora je dao **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.** Na raspravu je replicirao **vijećnik Miro Mucić,** a **vijećnica Gordana Muhtić** je odgovorila na repliku.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o komunalnoj djelatnosti koja se obavlja na temelju pisanog ugovora stavio na glasovanje.

*Odluka o komunalnoj djelatnosti koja se obavlja na temelju pisanog ugovora je usvojena jednoglasno sa 17 (sedamnaest) glasova ZA.*

1. **Prijedlog** **odluke o povjeravanju obavljanja komunalnih djelatnosti**

Uvodno obrazloženje Prijedloga odluke o povjeravanju obavljanja komunalnih djelatnosti je dao **pročelnik Upravnog odjela za komunalne djelatnosti Matko Lovreta.**

**Vijećnik Siniša Srzić** je sudjelovao u pojedinačnoj raspravi, a na raspravu je odgovorio **pročelnik Upravnog odjela za komunalne djelatnosti Matko Lovreta.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o povjeravanju obavljanja komunalnih djelatnosti stavio na glasovanje.

*Odluka o povjeravanju obavljanja komunalnih djelatnosti je usvojena jednoglasno sa 17 (sedamnaest) glasova ZA.*

1. **Prijedlog** **odluke o suglasnosti za otkup zemljišta u dijelu trase Zadarske ulice, te spojne prometnice između ulica: Zadarske i Požare u Makarskoj**

Uvodno obrazloženje Prijedloga odluke o suglasnosti za otkup zemljišta u dijelu trase Zadarske ulice, te spojne prometnice između ulica: Zadarske i Požare u Makarskoj je dao **voditelj Odsjeka za provedbu dokumenata prostornog uređenja i građenja Tonći Vuković.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.** Na izlaganje iz rasprave je odgovorio **voditelj Odsjeka za provedbu dokumenata prostornog uređenja i građenja Tonći Vuković. Vijećnica Gordana Muhtić** je nastavila izlaganje, a **zamjenik gradonačelnika Grada Makarske Joze Vranješ** je odgovorio na izlaganje iz rasprave. **Vijećnica Gordana Muhtić** je nastavila izlaganje.

**Vijećnik Siniša Srzić** je sudjelovao u pojedinačnoj raspravi.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o suglasnosti za otkup zemljišta u dijelu trase Zadarske ulice, te spojne prometnice između ulica: Zadarske i Požare u Makarskoj stavio na glasovanje.

*Odluka o suglasnosti za otkup zemljišta u dijelu trase Zadarske ulice, te spojne prometnice između ulica: Zadarske i Požare u Makarskoj je usvojena jednoglasno sa 17 (sedamnaest) glasova ZA.*

1. **Prijedlog odluke o izmjenama i dopunama Odluke o izradi izmjena i dopuna UPU-a ugostiteljsko turističke zone Makarska – Zapad 1**

Uvodno obrazloženje Prijedloga odluke o izmjenama i dopunama Odluke o izradi izmjena i dopuna UPU-a ugostiteljsko turističke zone Makarska – Zapad 1 je dao **voditelj Odsjeka za provedbu dokumenata prostornog uređenja i građenja Tonći Vuković.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.** Na izlaganje iz rasprave je odgovorio **voditelj Odsjeka za provedbu dokumenata prostornog uređenja i građenja Tonći Vuković. Vijećnica Gordana Muhtić** je nastavila izlaganje, a na izlaganje je ponovno odgovorio **voditelj Odsjeka za provedbu dokumenata prostornog uređenja i građenja Tonći Vuković.**

U pojedinačnoj raspravi je sudjelovao **vijećnik Siniša Srzić,** a na izlaganje iz rasprave je odgovorio **voditelj Odsjeka za provedbu dokumenata prostornog uređenja i građenja Tonći Vuković. Vijećnik Siniša Srzić** je nastavio izlaganje, anaizlaganje su mu odgovorili **voditelj Odsjeka za provedbu dokumenata prostornog uređenja i građenja Tonći Vuković** i **predsjednik Gradskog vijeća Grada Makarske Marko Ožić-Bebek. Vijećnik Siniša Srzić** je nastavio izlaganje.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o izmjenama i dopunama Odluke o izradi izmjena i dopuna UPU-a ugostiteljsko turističke zone Makarska – Zapad 1 stavio na glasovanje.

*Odluka o izmjenama i dopunama Odluke o izradi izmjena i dopuna UPU-a ugostiteljsko turističke zone Makarska – Zapad 1 je usvojena s 14 (četrnaest) glasova ZA, 1 (jednim) glasom PROTIV i 2 (dva) SUZDRŽANA glasa.*

1. **Prijedlog** **informacije o projektnom rješenju prometnice – nastavak Kotiške ulice do spoja sa raskrižjem na D8 i davanju suglasnosti gradonačelniku na potpis ugovora sa HEP-om radi zamjene zemljišta u svrhu provedbe zahvata**

Uvodno obrazloženje Prijedloga informacije o projektnom rješenju prometnice – nastavak Kotiške ulice do spoja sa raskrižjem na D8 i davanju suglasnosti gradonačelniku na potpis ugovora sa HEP-om radi zamjene zemljišta u svrhu provedbe zahvata je dao **zamjenik gradonačelnika Grada Makarske Joze Vranješ.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.** Na izlaganje iz rasprave je odgovorio **zamjenik gradonačelnika Grada Makarske Joze Vranješ. Vijećnica Gordana Muhtić** je nastavila izlaganje, a na izlaganje su odgovorili **zamjenik gradonačelnika Grada Makarske Joze Vranješ** i **gradonačelnik Grada Makarske Jure Brkan. Vijećnica Gordana Muhtić** je postavila dodatni upit na koji su odgovorili **zamjenik gradonačelnika Grada Makarske Joze Vranješ** i **voditelj Odsjeka za provedbu dokumenata prostornog uređenja i građenja Tonći Vuković. Vijećnica Gordana Muhtić** je nastavila izlaganje.

**Vijećnica Hloverka Novak Srzić** je sudjelovala u pojedinačnoj raspravi, a na raspravu je replicirao **vijećnik Sretan Glavičić. Vijećnica Hloverka Novak Srzić** je odgovorila na repliku.

U pojedinačnoj raspravi je sudjelovao **vijećnik Ivan Perić** kojemu je na izlaganje iz rasprave odgovorio **zamjenik gradonačelnika Grada Makarske Joze Vranješ. Vijećnik Sretan Glavičić** je replicirao na izlaganje vijećnika Ivana Perića. **Vijećnica Hloverka Novak Srzić** je odgovorila na repliku.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog informacije o projektnom rješenju prometnice – nastavak Kotiške ulice do spoja sa raskrižjem na D8 i davanju suglasnosti gradonačelniku na potpis ugovora sa HEP-om radi zamjene zemljišta u svrhu provedbe zahvata stavio na glasovanje.

*Informacija o projektnom rješenju prometnice – nastavak Kotiške ulice do spoja sa raskrižjem na D8 i davanju suglasnosti gradonačelniku na potpis ugovora sa HEP-om radi zamjene zemljišta u svrhu provedbe zahvata je usvojena jednoglasno sa 17 (sedamnaest) glasova ZA.*

1. **Prijedlog zaključka o očitovanju na ponudu prava prvokupa bivše upravne zgrade društva Vodovod d.o.o. Makarska s pripadajućim zemljištem**

Uvodno obrazloženje Prijedloga zaključka o očitovanju na ponudu prava prvokupa bivše upravne zgrade društva Vodovod d.o.o. Makarska s pripadajućim zemljištem je dao **direktor Vodovod d.o.o. Makarska Ivica Nuić.**

Uvodno obrazloženje Prijedloga zaključka o očitovanju na ponudu prava prvokupa bivše upravne zgrade društva Vodovod d.o.o. Makarska s pripadajućim zemljištem je dao **gradonačelnik Grada Makarske Jure Brkan.**

**Predsjednik Gradskog vijeća Grada Makarske Marko Ožić-Bebek** je postavio pitanje **direktoru Vodovoda d.o.o. Makarska Ivici Nuiću** na koje je direktor i odgovorio, a predsjednik Gradskog vijeća Grada Makarske dao komentar na odgovor.

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.** Na izlaganje iz rasprave su odgovorili **gradonačelnik Grada Makarske Jure Brkan** i **predsjednik Gradskog vijeća Grada Makarske Marko Ožić-Bebek. Vijećnica Gordana Muhtić** je nastavila raspravu.

**Vijećnik Sretan Glavičić** je sudjelovao u pojedinačnoj raspravi.

**Vijećnica Gordana Muhtić** je istaknula poslovničku primjedbu.Na poslovničku primjedbu je odgovorio **predsjednik Gradskog vijeća Grada Makarske Marko Ožić-Bebek.**

U pojedinačnoj raspravi je sudjelovao **vijećnik Josip Paunović** kojemu je na izlaganje iz rasprave odgovorio **direktor Vodovod d.o.o. Makarska Ivica Nuić.**

**Vijećnik Siniša Srzić** je sudjelovao u pojedinačnoj raspravi.

 **Vijećnica Hloverka Novak Srzić** je sudjelovala u pojedinačnoj raspravi, a na izlaganje iz rasprave su joj odgovorili **zamjenik gradonačelnika Grada Makarske Joze Vranješ** i**direktor Vodovod d.o.o. Makarska Ivica Nuić,** nakon čega je vijećnica nastavila izlaganje.

**Vijećnik Sretan Glavičić** je sudjelovao u pojedinačnoj raspravi, a na izlaganje iz rasprave mu je replicirao **vijećnik Siniša Srzić.**

U pojedinačnoj raspravi je sudjelovao **vijećnik Miro Mucić,** kojemu je na izlaganje iz rasprave odgovorio **gradonačelnik Grada Makarske Jure Brkan.**

**Vijećnica Gordana Muhtić** je sudjelovala u pojedinačnoj raspravi, a na upite iz rasprave joj je odgovorio  **direktor Vodovod d.o.o. Makarska Ivica Nuić,** nakon čega je vijećnica nastavila raspravu na koju joj je dodatno odgovorio **zamjenik gradonačelnika Grada Makarske Joze Vranješ.**

**Predsjednik Gradskog vijeća Grada Makarske Marko Ožić-Bebek** je sudjelovao u pojedinačnoj raspravi.

**Vijećnik Sretan Glavičić** je sudjelovao u pojedinačnoj raspravi.

**Vijećnica Gordana Muhtić** je replicirala na izlaganje predsjednika Gradskog vijeća Grada Makarske Marka Ožića-Bebeka.

**Vijećnik Ivan Perić** je sudjelovao u pojedinačnoj raspravi.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog zaključka o očitovanju na ponudu prava prvokupa bivše upravne zgrade društva Vodovod d.o.o. Makarska s pripadajućim zemljištem stavio na glasovanje.

*Zaključak o očitovanju na ponudu prava prvokupa bivše upravne zgrade društva Vodovod d.o.o. Makarska s pripadajućim zemljištem je usvojen s 9 (devet) glasova ZA i 8 (osam) glasova PROTIV.*

1. **Prijedlog** **zaključka o davanju suglasnosti na Plan i program Javne vatrogasne postrojbe Grada Makarske za 2020. godinu**

Uvodno obrazloženje Zaključka o davanju suglasnosti na Plan i program Javne vatrogasne postrojbe Grada Makarske za 2020. godinu je dao **privremeni zapovjednik Javne vatrogasne postrojbe Grada Makarske Nediljko Primorac.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.**

U ime Kluba vijećnika HDZ-a u raspravi je sudjelovao **predsjednik Gradskog vijeća Grada Makarske Marko Ožić-Bebek.**

**Vijećnik Sretan Glavičić** je sudjelovao u pojedinačnoj raspravi.

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog zaključka o davanju suglasnosti na Plan i program Javne vatrogasne postrojbe Grada Makarske za 2020. godinu stavio na glasovanje.

*Zaključak o davanju suglasnosti na Plan i program Javne vatrogasne postrojbe Grada Makarske za 2020. godinu je usvojen jednoglasno sa 17 (sedamnaest) glasova ZA.*

1. **Prijedlog** **smjernica za organizaciju i razvoj sustava civilne zaštite Grada Makarske za razdoblje 2020.-2024.**

**Vijećnica Gordana Muhtić** je predložila da se za točke 16., 17., i 18. dnevnog reda 18. sjednice Gradskog vijeća Grada Makarska održi objedinjena rasprava, a da se onda za svaku pojedinačno glasa.

**Predsjednik Gradskog vijeća Grada Makarske Marko Ožić-Bebek** je odgovorio kako se slaže s prijedlogom vijećnice i stavio ga na glasanje.

*Članovi Gradskog vijeća su jednoglasno sa 16 (šesnaest) glasova ZA usvojili prijedlog da se za točke 16., 17., 18. dnevnog reda 18. sjednice Gradskog vijeća Grada Makarske održi objedinjena rasprava, a da se onda za svaku pojedinačno glasa.*

Uvodno obrazloženje Prijedloga smjernica za organizaciju i razvoj sustava civilne zaštite Grada Makarske za razdoblje 2020.-2024., Prijedloga analize stanja za organizaciju i razvoj sustava civilne zaštite na području Grada Makarske u 2019. godini i Prijedloga plana razvoja za 2020. godinu i financijski plan za razdoblje 2020.-2022. sustava civilne zaštite na području grada Makarske dao **je zamjenik gradonačelnika Grada Makarske Dražen Nemčić.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.**

Vijećnik Siniša Srzić je sudjelovao u pojedinačnoj raspravi, a na izlaganja iz rasprave mu je odgovore dao **zamjenik gradonačelnika Grada Makarske Dražen Nemčić.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog smjernica za organizaciju i razvoj sustava civilne zaštite Grada Makarske za razdoblje 2020.-2024. stavio na glasovanje.

Smjernice za organizaciju i razvoj sustava civilne zaštite Grada Makarske za razdoblje 2020.-2024. *su usvojene jednoglasno sa* *16 (šesnaest) glasova ZA.*

1. **Prijedlog analize stanja za organizaciju i razvoj sustava civilne zaštite na području Grada Makarske u 2019. godini**

S obzirom da je već pod točkom 16. dnevnog reda održana objedinjena rasprava i o ovoj točki dnevnog reda predsjednik Gradskog vijeća Grada Makarske je Prijedlog analize stanja za organizaciju i razvoj sustava civilne zaštite na području Grada Makarske u 2019. godini stavio na glasovanje.

*Analiza stanja za organizaciju i razvoj sustava civilne zaštite na području Grada Makarske u 2019. godini je usvojena jednoglasno sa 16 (šesnaest) glasova ZA.*

**18. Prijedlog plana razvoja za 2020. godinu i financijski plan za razdoblje 2020.-2022. sustava civilne zaštite na području grada Makarske**

S obzirom da je već pod točkom 16. dnevnog reda održana objedinjena rasprava i o ovoj točki dnevnog reda predsjednik Gradskog vijeća Grada Makarske je Prijedlog plana razvoja za 2020. godinu i financijski plan za razdoblje 2020.-2022. sustava civilne zaštite na području grada Makarske stavio na glasovanje.

*Plan razvoja za 2020. godinu i financijski plan za razdoblje 2020.-2022. sustava civilne zaštite na području grada Makarske je usvojen jednoglasno sa 16 (šesnaest) glasova ZA.*

Sjednica je završila u 17 sati.

Zapisnik vodio:

Tonći Batinić, dipl. iur.

 **Tajnica**              **Predsjednik**

 **Gradskog vijeća**               **Gradskog vijeća**

Lara Rakušić Ivanković, dipl. iur.                                 Marko Ožić-Bebek, dr. med.v.r.